  Туспуктэм: Татьяна Пунгина Наталия Сильвестрова Удмуртие пуэдлэсь «Совигрипп» вакциналэн 262 сюрс 90 дозаез вуиз. Али сое элькун эмъяськонниосы люкыло. Со сярысь улосвылысь тазалыкез утёнъя министерстволэн пресс-службаез ивортӥз. Прививка улон интыя эмъюртын пуктыны луэ. Озьы ик вакцинаци пунктъёс Ижкарысь, Воткаысь но Можгаысь вузкарон центръёсын покчиарняысен кӧснуналозь, Ижысь Шоркар площадьын, Мерлыко тазалыкъя элькун центрын (Октябрьлы 50 ар площадь, 21) 8 часысен 18 часозь ужалозы. Прививка пуктон понна сьӧре паспорт, эм утетъя полис но СНИЛС кутоно. Удмуртиысь тазалыкез утёнъя министрлэсь ужзэ быдэсъясь Сергей Багин ивортэмъя, туннэ нуналлы вакцинациез 395 сюрслэсь трос адями ортчиз, со пӧлын 129,7 сюрс нылпи. Тужгес трос мурт прививка Эгра, Камбарка, Кез, Сьӧлта но Сюмси ёросъёсын пуктӥз. « Кылем арня ӵоже элькунысь 11 сюрс 907 адями ОРВИ-ен висьыны усиз, со азьлоез арняе черламъёслэсь 2 сюрс 338-лы ӧжытгес. Пуэдэн висён учыръёс туэ шараямын ӧвӧл » Сергей Багин, Удмуртиысь тазалыкез утёнъя министрлэсь ужзэ быдэсъясь 1 сюрс 360 мурт коронавируслэсь нырысетӥ яке кыкетӥ прививка пуктӥз. Тодэ вайытом, Удмуртиын 2023-тӥ ар кутсконысен 450-лэсь трос адями шыр висёнэн черлаз. Тегъёс: Тазалык вакцина грипп Удмуртия  